# Zmluva o poskytnutí služieb č. ................

uzatvorená v zmysle §269 ods. 2 Obchodného zákonníka

## Článok I.Zmluvné strany

1.1 Objednávateľ

|  |  |
| --- | --- |
| Obchodné meno: | LUTEUS SK, s.r.o. |
| Sídlo: | Budča 422, 962 33 Budča |
| IČO: | 50957881 |
| Štatutárny orgán: | Ing. Michal Strnál |
| DIČ: | 2120539179 |
| IČ DPH: | SK2120539179 |
| Telefón: | +421 918 334 551 |
| Email: | stroffek11@gmail.com |

(ďalej len „Objednávateľ“)

1.2 Zhotoviteľ

|  |  |
| --- | --- |
| Obchodné meno: | .............................. |
| Sídlo: | .............................. |
| IČO: | .................... |
| Štatutárny orgán: | .............................. |
| DIČ: | .................... |
| IČ DPH: | .................... |
| Telefón: | .............................. |
| Email: | .............................. |

(ďalej len „Zhotoviteľ“)

**Preambula**

Na základe výsledku zadávania zákazky, uskutočneným Objednávateľom, sa zmluvné strany dohodli na uzavretí tejto Zmluvy, ktorej predmet plnenia bude spolufinancovaný na základe Zmluvy o poskytnutí nenávratného finančného prostriedku (NFP), a to na implementáciu projektu „Modernizácia a digitalizácia spracovávania mäsa z diviny spoločnosti LUTEUS SK, s.r.o.“, kód výzvy: 042BB510005.

## Článok II.Predmet zmluvy

2.1 Zhotoviteľ sa zaväzuje poskytnúť Objednávateľovi služby: služby dodania softvéru: **Softvérové riešenie expedície, nákupu a balenia s cieľom zníženia chybovosti pracovníkov, zvýšenia automatizácie, on-line sledovania skladových zásob** podľa špecifikácie, ktorá tvorí Prílohu č. 1 tejto  zmluvy a je jej neoddeliteľnou súčasťou (ďalej len „Služby“ alebo „Plnenie“) a Objednávateľ sa zaväzuje za riadne a včas poskytnuté Služby zaplatiť Dodávateľovi dohodnutú Cenu.

## Článok III.Cena za Služby a platobné podmienky

3.1 Cena za poskytovanie služieb  bez DPH:  ............... EUR.

3.2 Sadzba DPH:  ............... %.

3.3 Celková cena za poskytovanie služieb vrátane DPH: ............... EUR.

3.4 Cena je stanovená dohodou zmluvných strán v zmysle zákona č. 18/1996 Z. z. o cenách v znení neskorších predpisov, v súlade s predloženou cenovou ponukou na poskytovanie Služieb. Cena je stanovená dohodou zmluvných strán ako cena pevná, konečná a nemenná a je ju možné meniť alebo upravovať výlučne spôsobom stanoveným touto Zmluvou.

3.5 Cena Služieb predstavuje odplatu za splnenie všetkých zmluvných záväzkov Zhotoviteľa vyplývajúcich z tejto Zmluvy a pokrýva tiež všetky a akékoľvek interné či externé náklady alebo výdavky Zhotoviteľa na splnenie Zmluvy, t.j. na riadne a včasné poskytnutie Služieb ako aj primeraný zisk, ak Zmluva alebo príslušné všeobecne záväzné právne predpisy neustanovujú inak.

3.6 Právo na zaplatenie ceny za poskytnutie Služieb vzniká Zhotoviteľovi riadnym a včasným poskytnutím Služieb a ich akceptovanie zo strany Objednávateľa podpisom písomného protokolu o poskytnutí Služieb.

3.7 Dohodnutú Cenu je Objednávateľ povinný zaplatiť na základe faktúry vystavenej Zhotoviteľom, ktorej prílohou bude protokol o poskytnutí služieb, v ktorom bude uvedený rozpis poskytnutých Služieb s uvedením dátumu poskytnutia Služby a množstva (jednotky). Faktúra je splatná do 30 dní odo dňa jej doručenia Objednávateľovi.

3.8 Podkladom pre úhradu Ceny je faktúra - daňový doklad, vystavený Zhotoviteľom po vzniku nároku Zhotoviteľa na zaplatenie Ceny a doručená Objednávateľovi, majúca okrem náležitostí vyžadovaných príslušnými všeobecne záväznými právnymi predpismi aj tieto náležitosti:

* číslo Zmluvy,
* predmet fakturácie (Tovar),
* jednotkovú cenu bez DPH a počet jednotiek vzťahujúcich sa ku každej položke,
* sadzbu DPH vzťahujúcu sa na príslušnú položku,
* deň vzniku práva na zaplatenie ceny,
* cenu bez DPH,
* celkovú sumu DPH,
* celkovú sumu k úhrade,
* dátum splatnosti faktúry,
* bankové spojenie a číslo účtu Zhotoviteľa, kam Zhotoviteľ požaduje predmetnú faktúru uhradiť.

3.9 Objednávateľ je oprávnený namietať vecnú a formálnu správnosť a úplnosť faktúry, či jej povinných príloh najneskôr do 15 dní odo dňa doručenia predmetnej faktúry Objednávateľovi vrátením faktúry, s uvedením konkrétnych formálnych či vecných výhrad Objednávateľa voči predmetnej faktúre. Ak Objednávateľ vráti faktúru Zhotoviteľovi, lehota splatnosti faktúry sa pretrhne a doručením opravenej faktúry Zhotoviteľa začína plynúť nová lehota splatnosti faktúry. Objednávateľ si splní svoj záväzok zaplatiť Cenu alebo jej časť bankovým prevodom v prospech účtu Zhotoviteľa, ktorý je uvedený v Zmluve. Za deň zaplatenia fakturovanej sumy sa považuje deň pripísania peňažnej sumy na bankový účet Zhotoviteľa.

## Článok IV.Poskytovanie Služieb

4.1 Zhotoviteľ je povinný poskytnúť Služby Objednávateľovi s náležitou odbornou starostlivosťou, v súlade so špecifikáciou podľa Zmluvy a jej príloh, na svoje náklady a na svoje nebezpečenstvo, v dohodnutom čase a mieste plnenia a v súlade s pokynmi Objednávateľa. Služby sa považujú za poskytnuté Zhotoviteľom a akceptované Objednávateľom až momentom, kedy Objednávateľ potvrdí ich poskytnutie podpisom písomného protokolu o poskytnutí Služieb.

4.2 Zhotoviteľ je povinný poskytovať Služby Objednávateľovi v mieste, ktorým je sídlo Objednávateľa.

4.3 Zhotoviteľ je povinný začať poskytovať Služby Objednávateľovi najneskôr od  a poskytovať služby počas celej doby trvania tejto zmluvy.

## Článok V.Všeobecné ustanovenia ohľadne plnenia

* 1. Zhotoviteľ je povinný:
1. dodať či poskytnúť plnenie v súlade so všetkými špecifikáciami a inými podmienkami uvedenými v Zmluve, v dohodnutej akosti a množstve riadne a včas;
2. dodať či poskytnúť plnenie, ktoré spĺňa okrem špecifikácií tiež všetky požiadavky príslušných právnych predpisov a platných technických noriem, záväzných pre takéto plnenie a týkajúcich sa jeho uvádzania na trh;
3. spĺňať všetky kvalifikačné, odborné, technické a iné predpoklady, mať predpísané povolenia a skúšky a spĺňať akékoľvek iné predpoklady stanovené príslušnými právnymi predpismi a záväznými technickými normami pre riadne poskytnutie plnenia a realizovať plnenie len prostredníctvom osôb spĺňajúcich všetky predmetné požiadavky pre poskytovanie Plnenia;
4. pri poskytovaní či dodávke plnenia dodržiavať bezpečnostné, technické a iné prevádzkové predpisy a smernice Objednávateľa, prípadne iné vnútorné predpisy, s ktorými ho Objednávateľ riadne a včas preukázateľne oboznámil;
5. plnenie pred dodaním podrobiť všetkým povinným technickým, funkčným či iným skúškam a/alebo certifikácii, ak je vyžadovaná v súlade so Špecifikáciou alebo príslušnými všeobecne záväznými právnymi predpismi, alebo príslušnými technickými normami;
6. písomne oznámiť Objednávateľovi bez zbytočného odkladu všetky zmeny týkajúce sa najmä jeho identifikačných a kontaktných údajov uvedených v Zmluve, predmetu činnosti, vstupu do likvidácie alebo začatia konania podľa zákona č. 7/2005 Z.z. o konkurze a reštrukturalizácii a o zmene a doplnení niektorých zákonov v znení neskorších predpisov;
7. včas oznámiť Objednávateľovi všetky prekážky a skutočnosti, ktoré by mohli spôsobiť omeškanie Zhotoviteľa s riadnym a včasným poskytnutím Plnenia, nemožnosť dodatočného poskytnutia Plnenia alebo by odôvodňovali posun záväzného termínu pre poskytnutie Plnenia;
8. písomne predložiť Objednávateľovi na schválenie každého subdodávateľa, ktorý by mal realizovať pre Zhotoviteľa časť plnenia podľa Zmluvy a bez udelenia súhlasu Objednávateľa takého subdodávateľa nepoužiť na poskytnutie žiadnej časti plnenia. Objednávateľ je povinný sa písomne vyjadriť bez zbytočného odkladu od obdržania písomnej žiadosti Zhotoviteľa, či s použitím subdodávateľa súhlasí alebo nie. Objednávateľ nesmie súhlas s použitím subdodávateľa bezdôvodne odmietnuť. Ak sa Objednávateľ k žiadosti Zhotoviteľa nevyjadrí do troch pracovných dní, má sa za to, že Objednávateľ s použitím Subdodávateľa súhlasí. Ak Zhotoviteľ použije na poskytnutie plnenia alebo jeho časti akúkoľvek tretiu osobu, zodpovedá voči Objednávateľovi v celom rozsahu tak, ako keby dané plnenie poskytoval sám.
	1. Objednávateľ je povinný:
9. poskytnúť Zhotoviteľovi za účelom riadneho dodania či poskytnutia plnenia v potrebnej dobe nevyhnutnú súčinnosť. Súčinnosťou Objednávateľa sa nerozumie plnenie alebo suplovanie povinností Dodávateľa vyplývajúcich z tejto Zmluvy či príslušných všeobecne záväzných právnych predpisov;
10. včas a preukázateľne informovať Zhotoviteľa o všetkých bezpečnostných, technických a iných prevádzkových predpisoch a smerniciach Objednávateľa, ktoré Objednávateľ požaduje od Zhotoviteľa dodržať.

5.3 Zhotoviteľ je oprávnený nárokovať si predĺženie lehoty na poskytnutie plnenia iba do tej miery, v akej je zapríčinené omeškaním Objednávateľa alebo okolnosťami vylučujúcimi zodpovednosť v zmysle ustanovenia § 374 Obchodného zákonníka. Po dobu meškania Zhotoviteľa s poskytnutím plnenia, z dôvodov podľa predošlej vety, Zhotoviteľ nie je v omeškaní s plnením svojej povinnosti poskytnúť plnenie.

5.4 Ak je Zhotoviteľ v omeškaní s včasným poskytnutím plnenia a také omeškanie predstavuje podstatné porušenie Zmluvy Zhotoviteľom, je Objednávateľ oprávnený omeškané plnenie odoprieť a neprevziať, ak to bez zbytočného odkladu oznámi Zhotoviteľovi. V takom prípade je tiež Objednávateľ oprávnený od Zmluvy odstúpiť.

## Článok VI.Zodpovednosť za vady

6.1 Plnenie má vady ak nezodpovedá špecifikácii uvedenej v tejto Zmluve a v Prílohe č.1 tejto zmluvy alebo ak má právne vady.

6.2 Zhotoviteľ zodpovedá za vady Plnenia, ktoré má Plnenie v čase jeho prevzatia a tiež za vady vzniknuté po prevzatí Plnenia, ak boli spôsobené porušením povinností Zhotoviteľa.

6.3 Objednávateľ je povinný Plnenie prezrieť a skontrolovať pri preberaní Plnenia.

6.4 Objednávateľ je povinný oznámiť Zhotoviteľovi vady (podľa toho, k čomu dôjde skôr):

* bez zbytočného odkladu po tom, čo ich zistí;
* bez zbytočného odkladu po tom, čo ich mal zistiť pri vynaložení odbornej starostlivosti pri prehliadke;
* bez zbytočného odkladu po tom, čo mohli byť zistené neskôr pri vynaložení odbornej starostlivosti Objednávateľa;
* najneskôr do dvoch rokov od prevzatia Plnenia.

6.5 V prípade vád zistených pri prevzatí Plnenia je Objednávateľ oprávnený vadné Plnenie neprevziať.

6.6 Objednávateľ má právo (nie však povinnosť) prevziať Plnenie aj s vadami, ktoré nebránia riadnemu užívaniu Plnenia na účel určený alebo vyplývajúci zo Zmluvy, inak na obvyklý účel. Ak sa Objednávateľ rozhodne Plnenie s takýmito vadami prevziať, uvedie vady Plnenia, ktoré nebránia riadnemu užívaniu plnenia v dodacom liste spolu s primeranou lehotou pre odstránenie takýchto vád, dohodnutou so Zhotoviteľom, inak 15 dní.

6.7 Zistené vady Plnenia Objednávateľ oznámi Zhotoviteľovi, ktorý je povinný zabezpečiť bezplatné odstránenie vady alebo uspokojenie iného nároku Objednávateľa z vád bez zbytočného odkladu, najneskôr však do 15 dní od oznámenia vady.

6.8 Uplatnením nárokov z vád Plnenia nie je dotknutý nárok Objednávateľa na zaplatenie zmluvnej pokuty, náhradu škody alebo iného nároku, ktorý Objednávateľovi v dôsledkom vád Plnenia vznikol.

## Článok VII.Sankcie a zodpovednosť za škody

7.1 V prípade porušenia povinnosti Zhotoviteľa vykonať Plnenie riadne a včas podľa Zmluvy, je Objednávateľ oprávnený požadovať od Zhotoviteľa zaplatenie zmluvnej pokuty vo výške 0,05 % ceny Plnenia denne. Nárok Objednávateľa na náhradu škody tým nebude dotknutý.

7.2 V prípade omeškania Objednávateľa s úhradou faktúry Zhotoviteľa, má Zhotoviteľ právo uplatniť si u Objednávateľa nárok na úrok z omeškania v zákonom stanovenej výške platnej k prvému dňu omeškania Objednávateľa, ktorá sa uplatní počas celej doby omeškania Objednávateľa.

7.3 Nárok na náhradu škody nevzniká oprávnenej strane, ak povinná strana preukáže, že nesplnenie povinnosti povinnej strany bolo spôsobené okolnosťou vylučujúcou zodpovednosť, porušením povinností poškodenou stranou alebo nedostatkom súčinnosti, na ktorú bola poškodená strana povinná.

7.4 Za okolnosti vylučujúce zodpovednosť sa považuje prekážka, ktorá nastala nezávisle od vôle povinnej strany a bráni jej v splnení jej povinnosti, ak nemožno rozumne predpokladať, že by povinná strana túto prekážku alebo jej následky odvrátila alebo prekonala a ďalej, že by v čase vzniku záväzku túto prekážku predvídala. Zodpovednosť však nevylučuje prekážka, ktorá vznikla až v čase, keď povinná strana bola v omeškaní s plnením svojej povinnosti alebo vznikla z jej hospodárskych pomerov. Účinky vylučujúce zodpovednosť sú obmedzené iba na dobu, dokiaľ trvá prekážka, s ktorou sú tieto účinky spojené.

## Článok VIII.Ochrana dôverných informácií

8.1 Dôverné informácie poskytnuté, odovzdané, oznámené, sprístupnené a/alebo akýmkoľvek iným spôsobom získané jednou zmluvnou stranou od druhej zmluvnej strany na základe a/alebo v akejkoľvek súvislosti so Zmluvou, môžu byť použité výhradne na účely plnenia Zmluvy.

8.2 Zmluvné strany sa zaväzujú dôverné informácie ako aj všetky informácie poskytnuté, odovzdané, oznámené, sprístupnené alebo akýmkoľvek iným spôsobom získané zmluvnými stranami na základe Zmluvy alebo v akejkoľvek súvislosti so Zmluvou udržiavať v tajnosti a zachovávať o nich mlčanlivosť, chrániť ich pred zneužitím, poškodením, zničením, znehodnotením, stratou a odcudzením, a to i po ukončení platnosti a účinnosti Zmluvy.

## Článok IX.Ukončenie zmluvy

9.1 Zmluva môže zaniknúť okrem riadneho splnenia všetkých práv a povinností zmluvných strán z nej vyplývajúcich, na základe dohody zmluvných strán alebo spôsobmi uvedenými v zákone a v tejto Zmluve.

9.2 Objednávateľ je oprávnený od Zmluvy odstúpiť ak:

1. Zhotoviteľ poruší svoju povinnosť podľa Zmluvy podstatným spôsobom;
2. Zhotoviteľ poruší svoju povinnosť podľa Zmluvy iným než podstatným spôsobom a takéto porušenie nenapraví ani v dodatočnej primeranej lehote na nápravu poskytnutej Objednávateľom;
3. Zhotoviteľ neodôvodnene odmietne alebo zanedbá plnenie záväzného pokynu Objednávateľa v súlade s touto Zmluvou;
4. Zhotoviteľ postúpi svoje práva zo Zmluvy alebo uzatvorí zmluvu o subdodávke v rozpore s podmienkami tejto Zmluvy;
5. Zhotoviteľ poskytne Objednávateľovi vedome nepravdivé a zavádzajúce informácie, resp. neposkytne informácie v súlade s touto Zmluvou alebo osobitnými požiadavkami na plnenie týkajúcimi sa príslušnej Zákazky;
6. na majetok Zhotoviteľa je vyhlásený konkurz, konkurzné konanie bolo zastavené pre nedostatok majetku alebo je Zhotoviteľovi povolená reštrukturalizácia;
7. Zhotoviteľ vstúpi do likvidácie, preruší alebo iným ako vyššie uvedeným spôsobom skončí svoju podnikateľskú činnosť;
8. Zhotoviteľ predá svoj podnik alebo časť podniku a podľa Objednávateľa sa tým zhorší vymožiteľnosť práv a povinností zo Zmluvy;
9. okolnosti vylučujúce zodpovednosť Zhotoviteľa trvajú viac ako 60 dní;
10. Zhotoviteľ stratí iné právne alebo vecné predpoklady na riadne plnenie Zmluvy;
11. je splnený niektorý z dôvodov na odstúpenie od Zmluvy podľa § 19 ZVO.
	1. Zhotoviteľ je oprávnený od Zmluvy odstúpiť ak:
12. Objednávateľ poruší svoju povinnosť podľa Zmluvy podstatným spôsobom;
13. Objednávateľ poruší svoju povinnosť podľa Zmluvy iným než podstatným spôsobom a takéto porušenie nenapraví ani v dodatočnej primeranej lehote na nápravu, poskytnutej Zhotoviteľom.
	1. Pre účely Zmluvy sa porušenie povinnosti zmluvnej strany považuje za podstatné, v prípade ak:
14. také porušenie Zmluva za podstatné porušenie vyslovene označuje alebo
15. ak strana porušujúca Zmluvu vedela v čase uzavretia Zmluvy alebo v tomto čase bolo rozumné predvídať s prihliadnutím na účel Zmluvy, ktorý vyplynul z jej obsahu alebo z okolností, za ktorých bola Zmluva uzavretá, že druhá strana nebude mať záujem na plnení povinností pri takom porušení Zmluvy.

9.5 Odstúpenie musí mať písomnú formu, účinné je dňom jeho doručenia druhej zmluvnej strane. V prípade pochybností sa má za to, že odstúpenie je doručené tretí deň odo dňa jeho odoslania. Odstúpením od Zmluvy zmluva zaniká ku dňu doručenia oznámenia jednej zmluvnej strany o odstúpení od Zmluvy druhej zmluvnej strane.

## Článok X.Špecifické zmluvné dojednania

10.1 Oprávnení zamestnanci poskytovateľa, MPRV SR, orgánov Európskej únie a ďalšie oprávnené osoby v súlade s právnymi predpismi SR a EÚ môžu vykonávať voči dodávateľovi kontrolu/audit obchodných dokumentov a vecnú kontrolu v súvislosti s realizáciou zákazky a  dodávateľ je povinný poskytnúť súčinnosť v plnej miere.

## Článok XI.Doručovanie

11.1 Akékoľvek oznámenia druhej zmluvnej strane, pre ktoré táto Zmluva vyžaduje písomnú formu, budú doručené na adresu druhej zmluvnej strany, uvedenú v záhlaví Zmluvy alebo touto zmluvnou stranou po uzavretí Zmluvy na tento účel písomne oznámenú.

11.2 Každá správa, súhlas, schválenie alebo rozhodnutie, ktoré sa požadujú na základe Zmluvy, sa vyhotovia, ak nie je stanovené inak, v písomnej podobe. Odosielateľ akejkoľvek písomnej správy môže požadovať písomné potvrdenie príjemcu.

11.3 Každá komunikácia týkajúca sa platnosti alebo účinnosti Zmluvy, jej zániku či zmeny musí byť písomná a doručovaná výhradne poštou ako doporučená zásielka, kuriérom alebo osobne.

11.4 Akákoľvek písomnosť doručovaná v súvislosti so Zmluvou sa považuje za doručenú druhej Zmluvnej strane v prípade doručovania prostredníctvom:

1. elektronickej pošty (e–mail) dňom, kedy zmluvná strana, ktorá prijala e-mail od odosielajúcej zmluvnej strany, potvrdila jeho prijatie odoslaním potvrdzujúceho e-mailu odosielajúcej zmluvnej strane. Prijímajúca zmluvná strana je povinná doručiť odosielajúcej zmluvnej strane potvrdenie o prijatí e-mailu do 48 hodín, inak sa bude takýto email považovať za nedoručený. Pre potreby doručovania prostredníctvom elektronickej pošty (e–mail) sa použije adresa zmluvnej strany uvedená v záhlaví Zmluvy, dokým príslušná zmluvná strana neurčí inak alebo
2. pošty, kuriérom, alebo v prípade osobné doručovania doručením písomnosti adresátovi s tým, že v prípade doručovania prostredníctvom pošty musí byť písomnosť zaslaná doporučene s doručenkou preukazujúcou doručenie na adresu príslušnej zmluvnej strany. V prípade doručovania inak ako poštou, je možné písomnosť doručovať aj na inom mieste, ako na adrese príslušnej zmluvnej strany, ak sa na tomto mieste zmluvná strana v čase doručenia zdržuje. Za deň doručenia písomnosti sa považuje aj deň, v ktorý zmluvná strana, ktorá je adresátom, odoprie doručovanú písomnosť prevziať alebo tretí deň odo dňa uloženia zásielky na pošte, doručovanej poštou zmluvnej strane, alebo v ktorý je na zásielke, doručovanej poštou zmluvnej strane, preukázateľne zamestnancom pošty vyznačená poznámka, že „adresát sa odsťahoval“, „adresát je neznámy“ alebo iná poznámka podobného významu, ak sa súčasne takáto poznámka zakladá na pravde.

## Článok XII.Záverečné ustanovenia

12.1 Táto zmluva nadobúda platnosť dňom jej podpisu poslednou zo zmluvných strán a účinnosť v zmysle príslušnej legislatívy v platnom znení.

12.2 Zmluva a právne vzťahy ňou založené a s nimi súvisiace, sa spravujú právnym poriadkom Slovenskej republiky, predovšetkým zákonom č. 513/1991 Zb. Obchodný zákonník v znení neskorších predpisov.

12.3 Všetky spory vzniknuté medzi zmluvnými stranami, v súvislosti s právami a povinnosťami zmluvných strán zo Zmluvy, vrátane sporov o ich plnenie, či neplnenie, o platnosť, neplatnosť, účinnosť, neúčinnosť, výklad a určenie práv a povinností zmluvných strán vyplývajúcich zo Zmluvy, bude rozhodovať vecne príslušný všeobecný súd v mieste sídla Objednávateľa, ak príslušné všeobecne záväzné právne predpisy, týkajúce sa občianskeho súdneho konania, neustanovujú kogentne inak.

12.4 Žiadna zo zmluvných strán nie je oprávnená bez predchádzajúceho písomného súhlasu druhej zmluvnej strany postúpiť akékoľvek svoje práva alebo povinnosti vyplývajúce zo Zmluvy na tretiu stranu.

12.5 Ak je alebo sa stane jedno alebo viaceré z ustanovení Zmluvy neplatnými, nevzťahuje sa táto skutočnosť na ostatné ustanovenia tejto Zmluvy. Zmluvné strany sa zaväzujú nahradiť ustanovenia, ktoré sa preukážu ako právne neplatné, ustanoveniami s rovnakým alebo čo najbližším hospodárskym účelom, sledovaným pôvodným neplatným ustanovením.

12.6 Vedľajšie ústne dohody k Zmluve nejestvujú. Zmluva predstavuje úplné a komplexné dojednanie zmluvných strán vo vzťahu k predmetu Zmluvy a nahrádza všetky predchádzajúce dohody a dohovory vo vzťahu k predmetu Zmluvy.

12.7 Zmluva je výsledkom prejavenia slobodnej vôle zmluvných strán a na platnosť zmien a dodatkov Zmluvy sa vyžaduje písomná forma, ak sa zmluvné strany nedohodnú inak.

|  |  |
| --- | --- |
| V ................... dňa .................... | V ................... dňa .................... |

|  |  |
| --- | --- |
| ............................................... | .............................................. |
| Objednávateľ | Zhotoviteľ |

Príloha č. 1 Softvérové riešenie expedície, nákupu a balenia s cieľom zníženia chybovosti pracovníkov, zvýšenia automatizácie, on-line sledovania skladových zásob – špecifikácia softvéru